《赋得粤南四景寿汤学宪 其二 五指擎天》
明代·李孙宸

地尽南溟万里遥，九重天阙隔冥寥。谁移鳌柱来沧海，遂接龙光上紫霄。

入夜星文干象纬，迎风露掌散琼瑶。更看岳帝端居处，玉烛无为万祀调。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。